Ved ottetiden mandag aften var det tid til en aftensnack for en 44-årig mand fra Farsø. Han tændte op for sin frituregryde i køkkenet, men trætheden overmandede ham. Først to timer senere vågnede han op på grund af en kraftig røgudvikling i huset. Manden nåede at løbe uskadt ud af huset, men friturebranden i køkkenet havde røg- og sodskadet resten af huset kraftigt.

Opsummering:
En mand fik sig en forskrækkelse mandag aften, da han vågnede op i et røgfyldt hus. Han var faldet i søvn fra en tændt frituregryde.